**Oznámenie o organizovaní verejného športového podujatia**

[podľa § 4 zákona č. 1/2014 Z. z. o organizovaní verejných športových podujatí (ďalej len „zákon“)]

|  |
| --- |
| **NÁZOV, DRUH A ÚČEL PODUJATIA** |
| **Názov** |  |
| **Druh a účel podujatia** |  |
| **OSOBITNÉ OZNAČENIE PODUJATIA** |
| **Kategória podujatia** | **áno / nie** | **Poznámka** |
| rizikové podujatie |  |  |
| podujatie s osobitným režimom |  |  |
| podujatie mimo športového zariadenia |  |  |
| medzinárodné podujatie |  |  |
| **ZÁKLADNÉ INFORMÁCIE O PODUJATÍ** |
| **Deň a čas** |  |
| **Miesto konania** |  |
| **Východiskové miesto, trasa a miesto ukončenia podujatia**(ak to vyžadujú podmienky podujatia) |  |
| **Predpokladaný počet divákov** |  |
| **Predpokladaný počet osôb, ktoré sa na podujatí zúčastňujú v súvislosti s výkonom športovej činnosti** |  |
| **ORGANIZÁTOR A HLAVNÝ USPORIADATEĽ** |
| **ORGANIZÁTOR****(identifikačné údaje)** | názov: |  |
| adresa: |  |
| **HLAVNÝ USPORIADATEĽ****(identifikačné údaje)** | meno a priezvisko: |  |
| adresa: |  |
| emailová adresa: |  |
| tel. kontakt: |  |
| Poznámka: |  |

|  |
| --- |
| **INFORMÁCIE TÝKAJÚCE SA BEZPEČNOSTI** |
| **BEZPEČNOSTNÝ MANAŽÉR****(identifikačné údaje)** | meno a priezvisko: |  |
| adresa: |  |
| emailová adresa: |  |
| tel. kontakt: |  |
| **PREVÁDZKOVATEĽ STRÁŽNEJ SLUŽBY****(identifikačné údaje)** | obchodné meno: |  |
| sídlo alebo miesto podnikania: |  |
| ***kontaktné údaje štatutárneho zástupcu právnickej osoby alebo fyzickej osoby, ktorá je prevádzkovateľom strážnej služby*** |
| meno a priezvisko: |  |
| adresa: |  |
| emailová adresa: |  |
| tel. kontakt: |  |
| **celkový počet členov usporiadateľskej služby**[vrátane odborne spôsobilých zamestnancov prevádzkovateľa strážnej služby, príslušníkov obecnej (mestskej) polície a dobrovoľníkov] |  |
| **počet odborne spôsobilých zamestnancov prevádzkovateľa strážnej služby**(ak zabezpečujú výkon činnosti usporiadateľskej služby) |  |
| **počet príslušníkov obecnej (mestskej) polície**(ak zabezpečuje výkon činnosti usporiadateľskej služby) |  |
| **počet dobrovoľníkov**(ak zabezpečujú výkon činnosti usporiadateľskej služby) |  |
| **bezpečnostné opatrenia**, ktoré organizátor podujatia vykoná sám alebo ktoré navrhuje vykonať v súčinnosti s ďalšími osobami (ak ide o podujatie s osobitným režimom): |
|  |
| **Iné dôležité informácie** |
|  |
| **POČET PRÍLOH A PODPIS ORGANIZÁTORA** |
| Počet príloh oznámenia o organizovaní verejného športového podujatia: |  |
| **Vyhlasujem, že všetky údaje uvedené v tomto oznámení (vrátane príloh) sú správne a úplné.****Zmenu údajov uvedených v oznámení oznámiť bezodkladne.** |
| Meno a priezvisko (funkcia) osoby konajúcej za organizátora: | Dátum: | Podpis (odtlačok pečiatky) |
|  |  |

*Oznámenie je potrebné doručiť na adresu* ***Mesto Košice, Oddelenie športu a mládeže, Trieda SNP 48/A, 040 11 Košice*** *alebo elektronicky na emailovú adresu* ***sportkosice@gmail.com.***

**VYSVETLENIE POJMOV**

# *zákon* – zákon č. 1/2014 Z. z. organizovaní verejných športových podujatí a o zmene a doplnení niektorých zákonov (v znení č. [r1/c10/2014 Z. z.](https://www.zakonypreludi.sk/zz/2014-c10-r1), [440/2015 Z. z.](https://www.zakonypreludi.sk/zz/2015-440), [286/2020 Z. z.](https://www.zakonypreludi.sk/zz/2020-286), [170/2022 Z. z.](https://www.zakonypreludi.sk/zz/2022-170), [7/2024 Z. z.](https://www.zakonypreludi.sk/zz/2024-7))

***podujatie*** – verejné športové podujatie; podujatie sa považuje za **verejné**, ak je prístupné pre individuálne neurčených divákov.

***účastník podujatia*** – fyzická osoba, ktorá sa z dôvodu konania podujatia zdržiava na mieste konania podujatia alebo v jeho blízkosti, premiestňuje sa k miestu konania podujatia alebo odchádza z miesta konania podujatia, najmä 1. divák, 2. osoba, ktorá sa na podujatí zúčastňuje v súvislosti s výkonom športovej činnosti, 3. osoba, ktorá sa na podujatí zúčastňuje v súvislosti s organizovaním podujatia

Dôležité ustanovenia zákona ohľadom oznámenia

Organizátor podujatia je povinný v písomnej forme alebo v elektronickej forme oznámiť zámer organizovať podujatie obci (mestu Košice), na ktorej území sa má podujatie konať. Ak sa má podujatie konať na území niekoľkých obcí, je potrebné jeho konanie oznámiť každej z nich.

Oznámenie podáva organizátor podujatia pred konaním podujatia, najneskôr

a) 10 dní,

b) 15 dní, ak ide o podujatie s osobitným režimom alebo medzinárodné podujatie, alebo

c) 30 dní, ak sa má podujatie konať mimo športového zariadenia.

Ak ide o podujatie s osobitným režimom alebo medzinárodné podujatie, organizátor podujatia podáva oznámenie aj príslušnému útvaru Policajného zboru a príslušnému športovému zväzu.

Zmeny údajov uvedených v oznámení podľa odseku 3 je organizátor podujatia povinný oznámiť obci (mestu Košice) bezodkladne. Ak ide o podujatie s osobitným režimom alebo medzinárodné podujatie, zmeny údajov organizátor podujatia oznamuje aj príslušnému útvaru Policajného zboru a príslušnému športovému zväzu.

Obec (mesto Košice) rozhodne o zákaze podujatia, ak sa jeho konanie riadne neoznámilo obci (mestu) a jeho konanie by bolo v zásadnom rozpore so záujmami chránenými zákonom.

Na podujatie, ktorého organizátorom je právnická osoba alebo fyzická osoba podnikateľ a účastníkmi podujatia sú fyzické osoby, ktoré sú v právnom vzťahu k organizátorovi podujatia, najmä členskom, žiackom, študentskom, pracovnoprávnom, služobnom a blízke osoby týchto osôb, sa ustanovenia zákona nevzťahujú (t. j. nemajú ani oznamovaciu povinnosť). To neplatí, ak ide o podujatie s osobitným režimom alebo o podujatie konané mimo športového zariadenia.

FORMULÁR „Oznámenie o organizovaní verejného športového podujatia“

**Všeobecné informácie**

* údaje odporúčame písať obyčajným prednastaveným písmom (t. j. nie tučným „**bold**“), v príslušnom políčku (spravidla v pravom stĺpci)
* políčka označené ako „Poznámka“ slúžia na uvedenie ďalších dôležitých prípadne vysvetľujúcich informácií
* ak je možnosť výberu (áno / nie), uvedie sa správna možnosť (buď „ÁNO“ alebo „NIE“)
* údaje, ktoré organizátor nie je povinný vyplniť, možno nechať nevyplnené alebo príslušné políčka preškrtnúť
* z praktických dôvodov možno požadované informácie uviesť aj v prílohe k oznámeniu (v takom prípade odporúčame v príslušnom políčku uviesť aj odkaz na prílohu)
* **formulár odporúčame vytlačiť obojstranne**

**položky „Názov, druh a účel podujatia“**

**Názov podujatia** – oficiálny prípadne aj neoficiálny názov podujatia

**Druh a účel podujatia** – podľa § 2 písm. a) zákona sa podujatím rozumie športová súťaž, stretnutie, turnaj, preteky, turistické podujatie alebo iné podujatie spojené s pohybovo-rekreačnou aktivitou fyzických osôb v oblasti telesnej kultúry; v rámci druhu podujatia možno vo všeobecnosti určiť aj vekovú kategóriu súťažiacich

**položky „Osobitné označenie podujatia“**

**rizikové podujatie** – podľa § 2 písm. c) zákona ide o podujatie označené za rizikové organizátorom podujatia, športovým zväzom, obcou (mestom Košice) alebo Policajným zborom z dôvodu hrozby narušenia verejného poriadku alebo ohrozenia bezpečnosti, zdravia, mravnosti, majetku alebo životného prostredia

**podujatie s osobitným režimom** – podľa § 2 písm. d) zákona sa týmto podujatím rozumie: (1) rizikové podujatie, alebo (2) futbalové stretnutie alebo hokejové stretnutie dvoch najvyšších súťaží v kategórii dospelých alebo posledné štyri kolá pohárových súťaží vo futbale a hokeji v kategórii dospelých, alebo (3) podujatie, na ktorom sa predpokladá účasť 4 000 a viac divákov, alebo (4) podujatie, na ktorom sa predpokladá viac ako 90 % obsadenia športového zariadenia s kapacitou 2 000 a viac divákov

**podujatie mimo športového zariadenia** – podľa § 2 písm. g) sa športovým zariadením rozumie pozemok, vyznačený turistický chodník, stavba, vodná plocha alebo ich súbor a priľahlé priestory, ktoré slúžia výhradne alebo prevažne na konanie podujatí

**medzinárodné podujatie** – podľa § 2 písm. b) zákona ide o podujatie, na ktorom sú zúčastnené družstvá alebo viacerí športovci z rôznych štátov; za medzinárodné podujatie sa nepovažuje podujatie, v ktorom športovci so štátnou príslušnosťou iného štátu súťažia za športové kluby so sídlom na území Slovenskej republiky alebo podujatie, ktoré národný športový zväz označil ako domáce podujatie

**poznámka** – v poznámke možno bližšie špecifikovať okolnosti, na základe ktorých podujatie patrí do príslušnej kategórie podujatia s „osobitným označením“

**položky „Základné informácie o podujatí“**

**deň a čas** – časom podujatia sa rozumie čas, od ktorého organizátor podujatia umožní divákom vstup na miesto konania podujatia do času opustenia miesta konania podujatia všetkými divákmi; ak sa podujatie koná mimo športového zariadenia, do času ukončenia podujatia organizátorom podujatia; pri celodennom alebo viacdennom podujatí sa uvedie aj program a časový harmonogram priebehu podujatia [§ 4 ods. 3 písm. c)]

**miesto konania** – pri podujatí, ktoré sa koná mimo športového zariadenia, sa uvedie aj presný popis pozemkov alebo iných priestorov, kde sa má podujatie konať [§ 4 ods. 3 písm. d)]

**východiskové miesto, trasa a miesto ukončenia podujatia** – uvádza sa len v prípade, že to vyžadujú podmienky podujatia

**predpokladaný počet divákov** – medzi divákov sa nepočítajú osoby, ktoré sa na podujatí zúčastňujú v súvislosti s výkonom športovej činnosti (športovci) ani v súvislosti s organizovaním podujatia (napr. usporiadatelia, dobrovoľníci a pod.)

**predpokladaný počet osôb, ktoré sa na podujatí zúčastňujú v súvislosti s výkonom športovej činnosti** – počet súťažiacich osôb

**položky „Organizátor a hlavný usporiadateľ“**

**organizátor** – podľa § 3 zákona organizátorom podujatia môže byť právnická osoba, fyzická osoba podnikateľ alebo fyzická osoba; možno uviesť aj ďalšie kontaktné údaje na organizátora (napr. v poznámke)

**hlavný usporiadateľ** – podľa § 10 ods. 1 zákona hlavný usporiadateľ organizuje a riadi činnosť usporiadateľskej služby a zabezpečuje plnenie úloh podľa pokynov organizátora podujatia; rozsah kontaktných údajov priamo vyplýva zo zákona [§ 4 ods. 3 písm. i)]; hlavný usporiadateľ musí byť na uvedenom telefonickom kontakte zastihnuteľný počas podujatia

**poznámka** – v poznámke možno uviesť ďalšie dôležité okolnosti alebo údaje týkajúce sa organizátora alebo hlavného usporiadateľa

**položky „Informácie týkajúce sa bezpečnosti“**

VŠEOBECNÁ POZNÁMKA: podľa § 1 ods. 2 zákona sa na podujatie, na ktorom sa predpokladá účasť menej ako 300 účastníkov podujatia, sa nevzťahujú ustanovenia § 6 ods. 1 písm. e), g), h), m), o) a r), § 8 až 13 a § 14 ods. 2 písm. h) a i) [okrem iného sa to týka týchto ustanovení: § 8, § 9 (usporiadateľská služba), § 10 (hlavný usporiadateľ), § 11 (bezpečnostný manažér), § 12 (usporiadateľ), § 13 (spoločné ustanovenia k podmienkam výkonu činnosti hlavného usporiadateľa, bezpečnostného manažéra a usporiadateľa)]. To neplatí, ak ide o rizikové podujatie alebo o podujatie konané mimo športového zariadenia.

**bezpečnostný manažér** – podľa § 11 ods. 1 a 2 zákona je bezpečnostný manažér odborne spôsobilý usporiadateľ, ktorého organizátor podujatia určil, aby v súčinnosti s hlavným usporiadateľom pripravoval, riadil, vykonával a vyhodnocoval bezpečnostné opatrenia na mieste konania podujatia; bezpečnostný manažér v priebehu podujatia operatívne určuje bezpečnostné opatrenia, koordinuje ich výkon a podľa potreby zabezpečuje súčinnosť usporiadateľskej služby s Policajným zborom a obecnou (mestskou) políciou; rozsah kontaktných údajov priamo vyplýva zo zákona [§ 4 ods. 3 písm. j)]; bezpečnostný manažér musí byť na uvedenom telefonickom kontakte zastihnuteľný počas podujatia

**prevádzkovateľ strážnej služby** – identifikačné údaje prevádzkovateľa strážnej služby (v zmysle § 3 zákona č. 473/2005 Z. z. o poskytovaní služieb v oblasti súkromnej bezpečnosti v znení neskorších predpisov) vrátane kontaktných údajov osoby konajúcej v mene prevádzkovateľa

**celkový počet členov usporiadateľskej služby** – podľa § 8 zákona usporiadateľskú službu vykonáva hlavný usporiadateľ, bezpečnostný manažér a usporiadatelia. Výkon činnosti usporiadateľskej služby môže organizátor podujatia zabezpečiť aj prostredníctvom prevádzkovateľa strážnej služby. Obec (mesto Košice) môže na základe písomnej dohody s organizátorom podujatia poskytovať súčinnosť pri plnení úloh usporiadateľskej služby prostredníctvom obecnej (mestskej) polície. Do celkového počtu členov usporiadateľskej služby sa započítavajú aj odborne spôsobilí zamestnanci prevádzkovateľa strážnej služby, príslušníci obecnej (mestskej) polície a dobrovoľníci.

Ustanovenia zákona (§ 9) týkajúce sa usporiadateľskej služby:

* počet členov usporiadateľskej služby je najmenej 10 členov usporiadateľskej služby na 300 divákov, pričom tento počet sa na každých ďalších 100 divákov zvyšuje najmenej o jedného člena usporiadateľskej služby;
* počet členov usporiadateľskej služby na rizikovom podujatí je najmenej 20 členov usporiadateľskej služby na 300 divákov, pričom tento počet sa na každých ďalších 100 divákov zvyšuje najmenej o dvoch členov usporiadateľskej služby. Na rizikovom podujatí s nižším počtom divákov ako 300 je počet členov usporiadateľskej služby najmenej dvaja členovia usporiadateľskej služby na každých 30 divákov;
* ak ide o podujatie s osobitným režimom, najmenej 20 % počtu všetkých členov usporiadateľskej služby tvoria odborne spôsobilí zamestnanci prevádzkovateľa strážnej služby alebo príslušníci obecnej (mestskej) polície; to neplatí, ak ide o rizikové podujatie a podujatie, na ktorom poskytuje súčinnosť Policajný zbor podľa § 18 ods. 4 zákona alebo podľa osobitného predpisu;
* ak ide o rizikové podujatie, najmenej 50% počtu všetkých členov usporiadateľskej služby tvoria odborne spôsobilí zamestnanci prevádzkovateľa strážnej služby alebo príslušníci obecnej (mestskej) polície.
* na podujatí, ktoré nie je označené za rizikové a na podujatí s predpokladanou účasťou nad 10 000 účastníkov podujatia, môže byť najviac 50% počtu usporiadateľov nahradených dobrovoľníkmi, ak obec (mesto Košice) neurčí inak.

Obec (mesto Košice) je oprávnená na základe žiadosti organizátora podujatia alebo z vlastného podnetu určiť písomne počet členov usporiadateľskej služby aj v inom rozsahu ako je ustanovené v § 9 zákona. Kritériom pre určenie nižšieho alebo vyššieho počtu členov usporiadateľskej služby je najmä druh podujatia, podmienky konania podujatia, predpokladaný počet a rizikovosť divákov.

**počet odborne spôsobilých zamestnancov prevádzkovateľa strážnej služby** – ak zabezpečujú výkon činnosti usporiadateľskej služby

**počet príslušníkov obecnej (mestskej) polície** – ak zabezpečujú výkon činnosti usporiadateľskej služby; počet príslušníkov sa určí v písomnej dohode medzi obcou (mestom Košice) a organizátorom podujatia

**počet dobrovoľníkov** – počet dobrovoľníkov (v zmysle § 2 zákona č. 406/2011 Z. z. o dobrovoľníctve v znení neskorších predpisov), ktorí zabezpečujú výkon činnosti usporiadateľskej služby

**bezpečnostné opatrenia** – bezpečnostné opatrenia, ktoré organizátor podujatia vykoná sám a bezpečnostné opatrenia, ktoré organizátor podujatia navrhuje vykonať v súčinnosti s ďalšími osobami, aby zabránil narušeniu pokojného priebehu podujatia a verejného poriadku a ohrozeniu bezpečnosti, zdravia, mravnosti, majetku a životného prostredia, ak ide o podujatie s osobitným režimom

**položka „Iné dôležité informácie“**

V tomto políčku možno uviesť ďalšie informácie, ktoré neboli uvedené v rámci ostatných údajov resp. poznámok.

**položky „Počet príloh a podpis organizátora“**

Organizátor uvedie počet príloh, ktoré predkladá spolu s oznámením. Zároveň sa uvedie meno a priezvisko (funkcia) osoby konajúcej za organizátora, ktorá svojim podpisom potvrdí správnosť a úplnosť údajov. Ak sa oznámenie zasiela elektronicky (prostredníctvom elektronickej pošty), políčko určené na podpis (príp. pečiatku) môže ostať nevyplnené.

**Poznámka:** na základe všeobecne záväzného nariadenia mesta Košice č. 148 o úprave niektorých podmienok pri organizovaní verejných športových podujatí (s účinnosťou od 1. 5. 2014; zverejnené aj na webovom sídle mesta www.kosice.sk) nie je potrebné pri niektorých verejných športových podujatí podávať oznámenie o organizovaní podujatia v celom rozsahu – k tomu pozri osobitný formulár označený ako „FORM B“, ktorý vydalo mesto Košice v zmysle § 3 ods. 4 VZN.

*Dátum aktualizácie: 14. 2. 2024*